ร้านตั้งอยู่ตรงถนนซอยหลังหอพัก VANDA ค่ะ เป็นร้านโล่งๆคลอง ลมโกรกตลอด บรรยากาศดีมากๆ ร้านนี้เค้าให้บริการตัวเองค่ะ ตั้งแต่จดออเดอร์เอง(อย่าลืมใส่ชื่อด้วยนะ) ตักน้ำแข็งเองซึ่งทางร้านมีน้ำใบเตยแสนอร่อยบริการให้ฟรีด้วยนะ และพอเค้าทำเสร็จ เค้าก็จะเรียกชื่อเราให้ไปรับและปรุงรสกันตรงนั้นเลย (พริกป่นร้านนี้เผ็ดสมคำล่ำลือจริงๆค่ะ ขนาดใส่นิดเดียวก็ยังเผ็ดน้ำมูกไหล) แถมยังมีมะระสด ถั่วงอก และโหรพาให้ไม่อั้นด้วยนะ

สั่งกต.ไก่ฉีก + ไข่ (42 บาท) ไปค่ะ อร่อยและให้เส้นเยอะมาก ใส่เลือดและเนื้อไก่ฉีกนิ่มๆ น้ำซุปหอมกลมกล่อม ยิ่งเติมพริกป่นและน้ำส้มหน่อยๆพร้อมใส่ใบโหรพาและมะระก็ยิ่งแซ่บ ไข่ต้มก็เป็นยางมะตูม ดึ๋งๆนิ่มๆ พอกินกับน้ำกต.ก็ยิ่งอร่อย ฟินมากค่ะ

กต.ธรรมดาเริ่มต้นที่ 35 บาทค่ะ ถ้าใส่ไข่ก็ 42 และถ้าพิเศษก็ 45 ถือว่าร้านนี้กต. ราคาไม่แพงเลยนะคะ ใครอยู่แถวๆบางบ่อห้ามพลาดจ้า

ในร้านมีร้านขายขนมหวานและลูกทอดชิ้นด้วยนะ เลยมีโอกาสได้ลอง..

- ขนมสอดไส้ (3 ห่อ 20 บาท) รสชาติก็โอเคแป้งไม่หวานเกินไป ชิ้นใหญ่สมราคา
- ขนมถ้วย (กล่องละ 10 บาท) มีเป็นถ้วยเล็กๆ รสชาติออกหวานไปหน่อย แต่ก็ยังรับได้